ZAPISNIK 10 SEJE UO SEKCIJE ZA PROMET

(Lendava 18.12.2014)

Prisotni: Klobasa, Selič, Bizjak, Praper, Fijavž, Jelen, Mirt, Šega, Oberč, Pečnik. Semenič se je opravičil.

Predsednik sekcije je pozdravil prisotne in ugotovil, da je sklepčnost zagotovljena.

Add/1

Zapisnik in izvedba sklepov pretekle seje se potrdi.

Add/2

Sekretar sekcije je člane seznanil z aktualnimi zadevami, ki so bili obravnavani na sestanku na Ministrstvu za infrastrukturo, kjer je bila tema fleksibilno zaposlovanje voznikov ter potreba po skrajšanju pridobivanja dovoljenja za delo voznikov izven EU-ja ali uvrstitve voznika v mednarodnem prometu med deficitarne poklice. Predsednik je detajlno obrazložil aktivnosti in problematiko glede tega vprašanja in dogovor o rešitvi aktivnosti.

Predstavljena je bila tudi problematika kratkega uradnega delovnega časa za informacije glede reševanja prošenj na zavodu za zaposlovanje.

Po razpravi o problematiki zaposlovanja voznikov so bili sprejeti naslednji sklepi:

1. **Sklep: organizira naj se sestanek z ZRSZZ v začetku leta 2015 in od ministrstva za delo naj se zahteva ureditev deficitarnega poklica za poklicne voznike.**

V zvezi s tem naj se razišče tudi primere prehoda enega voznika k drugemu kot je opozoril na svojem primeru Semenič.

Pripravi naj se tudi izračun za angažma upokojenca tako, da se izračuna koliko znaša bruto v primeru, če je 100 € neto.

Dokazovanje plačila za voznike v Nemčiji je problematika, ki bo lahko povzročila probleme prevoznikom. Dogovor je, da se o tem obvesti komisarko Bulčevo v komisijo EU. Obvesti se prevoznike, da bo slovenska stran obvestila prevoznike in nemško stran, da slovenski mednarodni prevozniki plačujejo več kot 8,5 EUR na uro.

Podane so bile tudi osnovne informacije glede novega madžarskega sistema EKART, ki bo začel veljati po 1.1.2015. OZS bo spremljala informacije in jih objavljala na spletni strani.

Omenjena je bila tudi problematika okoljske nalepke za prevoze tovornih vozil v okolici Dunaja.

Podana je bila informacija o sestankih z DARS-om glede problematike pluženja in problematika dajanja garancij, ki se bo reševala na sestanku 29.12.2014.

Italijanska problematika pri prevozih je zelo pereča, zahteva se sestanek s najvišjimi predstavniki policije glede kaznovanja in postavitve vozil za mrežo.

S strani članov UO je bil podan predlog glede napisov na vozilih, razprava o tem ni bila končana.

Govora je bilo tudi o imenovanju članov za pogajanje k aneksu h KPOP.

Add/3

Člani UO sekcije za promet so se dogovorili o izvedbi razširjene seje poslancev sekcije.

Add/4

Ni bilo predlogov.

Add/5

Predstavljeno je bilo delo sekcije v 2015 in finančno poročilo o porabi sredstev sekcije, predstavljeno članom in udeležencem seje. Razprava je pokazala, da gre za veliko znižanje finančnega plana sekcije in to, da je plan premajhen glede na število članov, ki plačujejo članarino.

Seja je bila končana ob 18 uri.

Zapisal: Bojan Pečnik

Predsednik sekcije za promet: Andrej Klobasa l.r.